pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มคุณภาพชีวิตที่ดีให้ชาวอุดรธานี ตามนโยบายของรัฐมนตรีว่าการกระทรวงคมนาคม
วันพฤหัสบดีที่ 3 กุมภาพันธ์ 2565
กรมทางหลวงชนบท เพิ่มคุณภาพชีวิตที่ดีให้ชาวอุดรธานี ตามนโยบายของรัฐมนตรีว่าการกระทรวงคมนาคม
สร้างสะพานข้ามห้วยหลวง (สะพานเชื่อมสายสัมพันธ์ ดงยาง - ดอนกลอย) เชื่อมสองอําเภอ เสร็จสมบูรณ์
กรมทางหลวงชนบท (ทช.) กระทรวงคมนาคม ดําเนินโครงการก่อสร้างสะพานข้ามห้วยหลวง (สะพานเชื่อมสายสัมพันธ์ ดงยาง - ดอนกลอย) อําเภอเพ็ญ จังหวัดอุดรธานี เสร็จสมบูรณ์ ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ในการเพิ่มคุณภาพชีวิตที่ดีให้กับประชาชน เชื่อมโยงระหว่างอําเภอ ตําบล และหมู่บ้านได้อย่างมีประสิทธิภาพ เพื่อให้ประชาชนสามารถเดินทางได้อย่างสะดวกรวดเร็วและปลอดภัย
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ประชาชนหมู่ 4 บ้านดงยางได้ขอรับการสนับสนุนโครงการก่อสร้างสะพานข้ามห้วยหลวง อําเภอเพ็ญ จังหวัดอุดรธานี เชื่อมระหว่าง บ้านดงยาง ตําบลบ้านแดง อําเภอพิบูลย์รักษ์ กับบ้านดอนกลอย ตําบลนาบัว อําเภอเพ็ญ จังหวัดอุดรธานี เพื่อทดแทนสะพานเดิมที่ไม่สามารถใช้งานได้ ทําให้ประชาชนได้รับความเดือดร้อนต้องใช้สะพานใกล้เคียงที่อยู่ห่างออกไป ส่งผลให้ประชาชนไม่ได้รับความสะดวกรวดเร็วในการเดินทาง ทั้งนี้ เพื่อเป็นการบรรเทาความเดือดร้อน ให้ประชาชนในพื้นที่ ลดระยะเวลา ลดค่าใช้จ่ายในการเดินทางและขนส่งพืชผลทางการเกษตร เนื่องจากสะพานดังกล่าวสามารถร่นระยะทางได้ประมาณ 7.5 กิโลเมตร ทช. จึงได้ดําเนินการก่อสร้างสะพานข้ามห้วยหลวง (สะพานเชื่อมสายสัมพันธ์ ดงยาง - ดอนกลอย) โดยก่อสร้างเป็นผิวจราจรแบบคอนกรีตเสริมเหล็ก ยาว 190 เมตร ผิวจราจรกว้าง 9 เมตร พร้อมก่อสร้างถนนแอสฟัลท์ติกคอนกรีตต่อเชื่อมทั้งสองด้าน ผิวจราจรกว้าง 7 เมตร มีทางเท้า ติดตั้งป้ายจราจร ตีเส้นผิวจราจร วางท่อ และปลูกหญ้า ซึ่งปัจจุบันสะพานดังกล่าวได้ดําเนินการก่อสร้างแล้วเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยใช้งบประมาณในการก่อสร้าง 61.465 ล้านบาท
รัฐบาลไทย-ข่าวทำเนียบรัฐบาล-รัฐบาลอุดหนุนค่า FT แบ่งเบาภาระค่าไฟฟ้าประชาชน
วันพฤหัสบดีที่ 12 พฤษภาคม 2565
รัฐบาลอุดหนุนค่า FT แบ่งเบาภาระค่าไฟฟ้าประชาชน
วันพฤหัสบดีที่ 12 พฤษภาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลแบ่งเบาภาระค่าใช้จ่ายด้านพลังงานให้แก่ประชาชนโดยเห็นชอบกรอบวงเงินกว่า 1,724 ล้านบาท เพื่อเป็นส่วนลดอัตราค่าไฟฟ้าผันแปร หรือ ค่า FT ให้แก่ผู้ใช้ไฟฟ้าประเภทบ้านอยู่อาศัยและประเภทกิจการขนาดเล็ก โดยไม่รวมถึงส่วนราชการและรัฐวิสาหกิจ ที่มีการใช้ไฟฟ้าไม่เกิน 300 หน่วยต่อเดือน เป็นระยะเวลา 4 เดือน คือ พ.ค.-ส.ค.2565 ซึ่งผู้ใช้ไฟฟ้าจะได้รับส่วนลดค่าไฟฟ้าจากการลดค่า FT ที่ 0.2338 บาทต่อหน่วย ทั้งนี้ เป็นการบรรเทาผลกระทบจากสถานการณ์ราคาพลังงานอันเนื่องจากปัญหาความขัดแย้งในภูมิภาคยุโรป ให้ประชาชนได้มีเงินหมุนเวียนเพื่อการอุปโภคบริโภคในครัวเรือนเพิ่มมากขึ้น และลดผลกระทบที่อาจมีต่อการดําเนินธุรกิจของผู้ประกอบการขนาดเล็ก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการขนส่งทางราง ลงประชาสัมพันธ์เชิญชวนหน่วยงานระบบขนส่งทางราง เข้าร่วมกิจกรรมการประเมินระดับคุณภาพสถานีขนส่งทางราง “สถานีดีพร้อม”
วันอังคารที่ 8 กุมภาพันธ์ 2565
กรมการขนส่งทางราง ลงประชาสัมพันธ์เชิญชวนหน่วยงานระบบขนส่งทางราง เข้าร่วมกิจกรรมการประเมินระดับคุณภาพสถานีขนส่งทางราง “สถานีดีพร้อม”
ชิงโล่ ประกาศเกียรติคุณ และเงินรางวัลมูลค่ารวมกว่า 130,000 บาท
กรมการขนส่งทางราง (ขร.) กระทรวงคมนาคม ลงพื้นที่ประชาสัมพันธ์กิจกรรมการประเมินระดับคุณภาพสถานีขนส่งทางราง “สถานีดีพร้อม” ภายใต้แนวคิด “กรมรางสร้างสุข .. ด้วยคุณภาพดีพร้อม DRT creates happiness of stations” ร่วมชิงโล่เกียรติยศ ใบประกาศเกียรติคุณ พร้อมเงินรางวัลมูลค่ารวมกว่า 130,000 บาท กิจกรรมในครั้งนี้ เป็นการเชิญชวนหน่วยงานผู้ให้บริการขนส่งทางรางเข้าร่วมกิจกรรม เพื่อยกระดับมาตรฐานการบริการและความปลอดภัยในระบบขนส่งทางรางให้มีประสิทธิภาพและสร้างขวัญกําลังใจให้แก่เจ้าหน้าที่และหน่วยงานที่รับผิดชอบโดยที่ผ่านมา ขร. ได้ลงพื้นที่ประชาสัมพันธ์กิจกรรมในสถานีต่างๆ รวมทั้งสิ้น 32 สถานี ดังนี้
•วันที่ 16 มกราคม 2565 ที่สถานีกลางบางซื่อ สถานีดอนเมือง และสถานีรังสิต
•วันที่ 19-20 มกราคม 2565 ที่สถานีตลิ่งชัน สถานีบางบําหรุ สถานีบางซ่อน สถานีหลักหก สถานีจตุจักร สถานีวัดเสมียนนารี สถานีการเคหะ สถานีบางเขน สถานีทุ่งสองห้อง สถานีหลักสี่ และสถานีหลักหก
•วันที่ 27 มกราคม 2565 ที่สถานีชลบุรี สถานีบางพระ และสถานีศรีราชา
•วันที่ 3 กุมภาพันธ์ 2565 ที่สถานีอิสรภาพ สถานีพญาไท สถานีราชปรารภ สถานีมักกะสัน สถานีรามคําแหง สถานีหัวหมาก สถานีบ้านทับช้าง สถานีลาดกระบัง และสถานีสุวรรณภูมิ
•วันที่ 7 กุมภาพันธ์ 2565 ที่สถานีสะพานตากสิน สถานีกรุงธนบุรี สถานีอุดมสุข สถานีเจริญนคร สถานีเตาปูน และสถานีบางซ่อน
ขร. จึงขอเชิญชวนสถานีขนส่งทางรางทุกระบบเข้าร่วมกิจกรรมตั้งแต่วันนี้ถึงวันที่ 31 มีนาคม 2565
รัฐบาลไทย-ข่าวทำเนียบรัฐบาล-ปลัดกระทรวงมหาดไทยเป็นประธานพิธีรับมอบผ้าไตรพระราชทานและย่ามที่ระลึกโครงการทุนเล่าเรียนหลวงสำหรับพระสงฆ์ไทย ประจำปี 2564 ให้กับตัวแทนกลุ่มจังหวัดทั่วประเทศ
วันจันทร์ที่ 11 ตุลาคม 2564
ปลัดกระทรวงมหาดไทยเป็นประธานพิธีรับมอบผ้าไตรพระราชทานและย่ามที่ระลึกโครงการทุนเล่าเรียนหลวงสําหรับพระสงฆ์ไทย ประจําปี 2564 ให้กับตัวแทนกลุ่มจังหวัดทั่วประเทศ
ปลัดกระทรวงมหาดไทยเป็นประธานพิธีรับมอบผ้าไตรพระราชทานและย่ามที่ระลึกโครงการทุนเล่าเรียนหลวงสําหรับพระสงฆ์ไทย ประจําปี 2564 ให้กับตัวแทนกลุ่มจังหวัดทั่วประเทศ
เมื่อวันที่ 10 ตุลาคม 2564 เวลา 10.00 น. ที่ห้องประชุมดอกแก้ว ศาลาว่าการกระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานพิธีรับมอบผ้าไตรพระราชทานและย่ามที่ระลึกโครงการทุนเล่าเรียนหลวงสําหรับพระสงฆ์ไทย ประจําปี 2564 ให้กับตัวแทนกลุ่มจังหวัดซึ่งเป็นที่ตั้งของศูนย์ปฏิบัติการของกลุ่มจังหวัด OSM โดยมี ผู้ว่าราชการจังหวัด รองผู้ว่าราชการจังหวัด และหัวหน้าสํานักงานจังหวัด ซึ่งเป็นตัวแทนกลุ่มจังหวัด จํานวน 18 จังหวัด เข้าร่วมพิธี
นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานพระบรมราชานุญาตให้จัดพิธีทอดผ้าป่า เพื่อสนับสนุนและเผยแพร่การดําเนินงานของโครงการทุนเล่าเรียนหลวงสําหรับพระสงฆ์ไทย ทั้งในส่วนกลาง และส่วนภูมิภาคทั่วประเทศ โดยกระทรวงมหาดไทย ได้รับมอบหมายให้ดําเนินโครงการฯ ดังกล่าว ซึ่งได้ทําพิธีรับมอบผ้าไตรพระราชทานเบื้องหน้าพระบรมฉายาลักษณ์ พระบาทสมเด็จพระเจ้าอยู่หัว เมื่อวันที่ 6 ตุลาคม 2564 ณ ทําเนียบองคมนตรี โดยมี นายพลากร สุวรรณรัฐ องคมนตรีในฐานะประธานกรรมการจัดพิธีทอดผ้าป่าสนับสนุนโครงการทุนเล่าเรียนหลวงสําหรับพระสงฆ์ไทย
นายสุทธิพงษ์ จุลเจริญ ปลัดกระทรวงมหาดไทย กล่าวว่า ในวันนี้ เป็นการจัดพิธีรับมอบผ้าไตรพระราชทานและย่ามที่ระลึกโครงการทุนเล่าเรียนหลวงสําหรับพระสงฆ์ไทยให้กับตัวแทนกลุ่มจังหวัด จํานวน 18 จังหวัด ซึ่งผู้ว่าราชการจังหวัด รองผู้ว่าราชการจังหวัด และหัวหน้าสํานักงานจังหวัด ที่เป็นตัวแทนเข้าร่วมพิธีฯ ในวันนี้ จะได้อัญเชิญผ้าไตรพระราชทานไปยังจังหวัดซึ่งเป็นที่ตั้งของศูนย์ปฏิบัติการของกลุ่มจังหวัด OSM เพื่อให้ผู้ว่าราชการจังหวัดในกลุ่มจังหวัดรับมอบผ้าไตรพระราชทานและย่ามที่ระลึกฯ สําหรับใช้ในการดําเนินงานจัดพิธีทอดผ้าป่าสมทบทุนโครงการเล่าเรียนหลวงสําหรับพระสงฆ์ไทยในส่วนภูมิภาค ซึ่งจะจัดขึ้นในระหว่างวันที่ 14 ตุลาคม - 15 พฤศจิกายน 2564 ณ วัดที่ผู้ว่าราชการจังหวัดกําหนด ต่อไป
นายสุทธิพงษ์ จุลเจริญ กล่าวเพิ่มเติมว่า พี่น้องประชาชนผู้มีจิตศรัทธา สามารถร่วมบริจาคเงินสมทบทุนโครงการทุนเล่าเรียนหลวงสําหรับพระสงฆ์ไทยได้ ด้วยการโอนเงินเข้าบัญชีออมทรัพย์ ชื่อบัญชี "โครงการทุนเล่าเรียนหลวงสําหรับพระสงฆ์ไทย" ธนาคารไทยพาณิชย์ จํากัด มหาชน สาขาพระบรมมหาราชวัง หมายเลขบัญชี 061-2-06592-5 และส่งหลักฐานการโอนเงิน ทางโทรสารหมายเลข 0-2220-7403 หรือทาง Facebook Fanpage โครงการทุนเล่าเรียนหลวงสําหรับพระสงฆ์ไทย E-mail. kstm.official@gmail.com โดยสามารถสอบถามรายละเอียดเพิ่มเติมได้ที่หมายเลขโทรศัพท์ 0-2220-7400 ต่อ 4121, 4217, 4345 และ 4358
รัฐบาลไทย-ข่าวทำเนียบรัฐบาล-ครม. อนุมัติเงินกู้ 20,000 ล้าน ให้ สปสช. เป็นค่าบริการสาธารณสุขรักษาโควิด-19
วันพฤหัสบดีที่ 18 พฤศจิกายน 2564
ครม. อนุมัติเงินกู้ 20,000 ล้าน ให้ สปสช. เป็นค่าบริการสาธารณสุขรักษาโควิด-19
....
ที่ประชุม ครม. (16 พ.ย.) อนุมัติกรอบวงเงิน 20,000 ล้านบาท ให้สํานักงานหลักประกันสุขภาพแห่งชาติแห่งชาติ (สปสช.) ในโครงการค่าบริการสาธารณสุขภายใต้ระบบหลักประกันสุขภาพแห่งชาติ (โครงการฯ) ปี 2564 รอบที่ 5
.
เพื่อชดเชยค่าใช้จ่ายให้กับสถานพยาบาลรัฐและเอกชน รวมถึงผู้ให้บริการสาธารณสุขทั่วประเทศในการตรวจคัดกรองและรักษาพยาบาลผู้ป่วยโควิด-19 ประกอบด้วย ค่าบริการตรวจคัดกรองผู้ต้องสงสัยติดเชื้อ, ค่าบริการรักษาพยาบาลผู้ป่วยใน State Quarantine, ค่าบริการฉีดวัคซีน และค่าตรวจวินิจฉัยและรักษาภาวะลิ่มเลือดอุดตันจากการรับวัคซีนโควิด-19 (Vaccine-induced Immune Thrombotic Thrombocytopenia: VITT)
.
ซึ่งกรอบวงเงินนี้ จะช่วยลดงบประมาณด้านการรักษาพยาบาลในภาพรวม เนื่องจากเป็นโครงการลงทุนให้เกิดการบริการตรวจคัดกรองหรือป้องกันไม่ให้เกิดการติดโรค ซึ่งมีต้นทุนค่าใช้จ่ายน้อยกว่าการรักษาเมื่อป่วยแล้ว รวมถึงยังเป็นหลักประกันทางสังคมด้านสุขภาพสําหรับประชาชนที่ได้รับผลกระทบจากการระบาดของโรคโควิด-19 จะช่วยแก้ไขปัญหาการแพร่ระบาดของโรคโควิดอีกด้วย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯติดตามการค้นหาเชิงรุกชุมชน-การตรวจหาเชื้อที่รพ.​ หวัง​ ดำเนินการเต็มที่สกัดวงจรแพร่ระบาด
วันเสาร์ที่ 3 กรกฎาคม 2564
นายกฯติดตามการค้นหาเชิงรุกชุมชน-การตรวจหาเชื้อที่รพ.​ หวัง​ ดําเนินการเต็มที่สกัดวงจรแพร่ระบาด
นายกฯติดตามการค้นหาเชิงรุกชุมชน-การตรวจหาเชื้อที่รพ.​ หวัง​ ดําเนินการเต็มที่สกัดวงจรแพร่ระบาด
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่พล.อ.ประยุทธ์ จันทร์โอชา นายกรัฐมนตรีและรมว.กลาโหมได้มีข้อสั่งการให้หน่วยงานที่เกี่ยวข้องดูแลการจัดหาและกระจายเวชภัณฑ์และยารักษาโรคโควิด-19 ให้เพียงพอนั้น นายกรัฐมนตรีได้มีข้อกําชับเพิ่มเติมเกี่ยวกับความเพียงของชุดอุปกรณ์การตรวจหาเชื้อโควิด-19 ตลอดจนการเพิ่มศักยภาพการตรวจคัดกรองให้ได้มากที่สุดด้วย
ทั้งนี้ นายกรัฐมนตรีได้รับรายงานข้อมูลจากกระทรวงสาธารณสุขอย่างต่อเนื่อง เกี่ยวกับการเร่งตรวจคัดกรองประชาชน ทั้งในผู้ที่เป็นกลุ่มเสี่ยงในระบบการเฝ้าระวัง การลงพื้นที่เพื่อตรวจเชิงรุกในชุมชน ในทัณฑสถาน ตลอดจนในสถานที่กักตัวที่รัฐรับรอง ซึ่งเป็นแนวทางสําคัญที่จะทําให้พบผู้ติดเชื้อมากขึ้นเพื่อตัดวงจรการแพร่ระบาดให้ได้มากที่สุด ซึ่งทราบว่าหน่วยให้บริการต่างๆได้ทํางานเต็มที่ ทั้งในโรงพยายาบาลและลงพื้นที่ตรวจเชิงรุก
อย่างไรก็ตาม ในส่วนของโรงพยาบาลเอง อาจจะมีบางช่วงที่พบว่ามีการหยุดตรวจคัดกรองบ้างเนื่องจากต้องบริหารจัดการให้สอดคล้องกับจํานวนเตียงผู้ป่วย แต่ขณะนี้รัฐบาลโดยกระทรวงสาธารณสุขร่วมกับหน่วยงานที่เกี่ยวข้องก็ได้เร่งดําเนินการขยายเตียงรองรับผู้ป่วยในส่วนต่างๆ ให้เพียงพอ ทั้งในส่วนของโรงพยาบาลของรัฐและเอกชน โรงพยาบาลบุษราคัม ที่เมืองทองธานี ห้องไอซียูสนามที่ มทบ.11 โรงพยาบาลสนาม และ Hospitel ก็จะมีส่วนสําคัญในการเพิ่มศักยภาพการตรวจคัดกรองผู้ป่วยให้ได้มากขึ้นด้วย
“นายกรัฐมนตรีมีความห่วงใยประชาชนและติดตามเพื่อสั่งการการให้การสนับสนุนการทํางานของบุคลากรทางการแพทย์ในทุกด้าน ซึ่งในส่วนของการตรวจคัดกรองหาเชื้อนายกรัฐมนตรีขอให้หน่วยบริการทั้งในโรงพยาบาลและการลงพื้นที่ตรวจเชิงรุกในชุมชุนดําเนินการให้เต็มที่และหากสามารถขยายศักยภาพการตรวจได้ภายใต้มาตรฐานความปลอดภัยทางสาธารณสุขได้ก็ให้เร่งดําเนินการทันที”น.ส.ไตรศุลี กล่าว
..........................
รัฐบาลไทย-ข่าวทำเนียบรัฐบาล-การใช้สิทธิโครงการคนละครึ่ง ระยะที่ 3 และใช้สิทธิ e-Voucher โครงการยิ่งใช้ยิ่งได้ จะสิ้นสุดในวันที่ 31 ธันวาคม 2564
วันพฤหัสบดีที่ 30 ธันวาคม 2564
การใช้สิทธิโครงการคนละครึ่ง ระยะที่ 3 และใช้สิทธิ e-Voucher โครงการยิ่งใช้ยิ่งได้ จะสิ้นสุดในวันที่ 31 ธันวาคม 2564
โครงการคนละครึ่งระยะที่ 3 มีผู้ใช้สิทธิครบ 4,500 บ. แล้วกว่า 9.22 ล้านราย ขณะที่ใช้สิทธิ e-Voucher โครงการยิ่งใช้ยิ่งได้ มีจํานวน 330.8 ลบ. และเน้นย้ําทั้ง 2 โครงการจะสิ้นสุดโครงการในวันที่ 31 ธ.ค.2564 หากพ้นกําหนดจะไม่สามารถใช้สิทธิวงเงินที่เหลืออีก
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้สิทธิโครงการคนละครึ่ง ระยะที่ 3 และใช้สิทธิ e-Voucher โครงการยิ่งใช้ยิ่งได้ โดยขณะนี้ โครงการคนละครึ่ง ระยะที่ 3 มีจํานวนผู้ใช้สิทธิครบ 4,500 บาท แล้วกว่า 9.22 ล้านราย ในขณะที่การใช้สิทธิ e-Voucher โครงการยิ่งใช้ยิ่งได้ มีจํานวนกว่า 330.8 ล้านบาท และได้เน้นย้ําว่าทั้ง 2 โครงการจะสิ้นสุดโครงการในวันที่ 31 ธันวาคม 2564 ซึ่งหากพ้นกําหนดดังกล่าวจะไม่สามารถใช้สิทธิวงเงินที่เหลือได้อีก
สําหรับความคืบหน้าการใช้จ่ายโครงการคนละครึ่ง ระยะที่ 3 และโครงการยิ่งใช้ยิ่งได้ จากข้อมูล ณ วันที่ 29 ธันวาคม 2564 มีดังนี้
โครงการคนละครึ่ง ระยะที่ 3 มีผู้ใช้สิทธิสะสมจํานวน 26.34 ล้านราย จากผู้ได้รับสิทธิจํานวน 27.98 ล้านราย โดยมียอดการใช้จ่ายสะสมรวม 221,109.8 ล้านบาท แบ่งเป็นเงินที่ประชาชนจ่ายสะสม 112,482.5 ล้านบาท และรัฐร่วมจ่ายสะสม 108,627.3 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 87,714.8 ล้านบาท ร้านธงฟ้า 35,519 ล้านบาท ร้าน OTOP 10,665.6 ล้านบาท ร้านค้าทั่วไป 83,093.7 ล้านบาท ร้านบริการ 3,851.8 ล้านบาท และกิจการขนส่งสาธารณะ 264.9 ล้านบาท
โครงการยิ่งใช้ยิ่งได้ มีประชาชนผู้ใช้สิทธิสะสมจํานวน 91,952 ราย จากผู้ได้รับสิทธิจํานวนกว่า 4.9 แสนราย โดยมียอดใช้จ่ายสะสมส่วนประชาชนรวม 3,822.7 ล้านบาท มีมูลค่าการใช้จ่ายสะสมที่นํามาคํานวณสิทธิ e-Voucher 3,064 ล้านบาท และคิดเป็นมูลค่าสะสม e-Voucher ทั้งสิ้นกว่า 353.8 ล้านบาท และมูลค่าการใช้จ่ายสะสมส่วน e-Voucher 330.8 ล้านบาท และมียอดใช้จ่ายสะสมรวมส่วนประชาชนและ e-Voucher แบ่งตามประเภทตามร้านค้า ได้แก่ ร้านอาหารและเครื่องดื่ม 196.3 ล้านบาท ร้านธงฟ้า 214.1 ล้านบาท ร้าน OTOP 440.1 ล้านบาท ร้านค้าทั่วไป 3,157.3 ล้านบาท และร้านบริการ 145.7 ล้านบาท
สําหรับข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด ณ วันที่ 30 ธันวาคม 2564 เวลา 08.00 น. โครงการคนละครึ่ง ระยะที่ 3 มีการใช้จ่ายสะสมประมาณ 3,608.3 ล้านบาท แบ่งเป็นเงินที่ประชาชนใช้จ่าย 1,867.9 ล้านบาท และรัฐร่วมจ่าย 1,740.4 ล้านบาท สําหรับโครงการยิ่งใช้ยิ่งได้มีการใช้จ่ายสะสมประมาณ 2.68 ล้านบาท และในส่วนของผู้ประกอบการร้านอาหารและเครื่องดื่มในโครงการคนละครึ่ง ระยะที่ 3 และโครงการยิ่งใช้ยิ่งได้ที่ขายอาหารและเครื่องดื่มผ่านผู้ให้บริการฟู้ดเดลิเวอรี่แพลตฟอร์มล่าสุดขณะนี้ มีจํานวนประมาณ 82,000 ราย
สํานักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-นายกรัฐมนตรีสนับสนุนเปิดชะอำรองรับนักท่องเที่ยว หวังให้ประเทศไทยมีนักท่องเที่ยวมาเที่ยวตลอดทั้งปี
วันพุธที่ 22 กันยายน 2564
นายกรัฐมนตรีสนับสนุนเปิดชะอํารองรับนักท่องเที่ยว หวังให้ประเทศไทยมีนักท่องเที่ยวมาเที่ยวตลอดทั้งปี
นายกรัฐมนตรีสนับสนุนเปิดชะอํารองรับนักท่องเที่ยว หวังให้ประเทศไทยมีนักท่องเที่ยวมาเที่ยวตลอดทั้งปี
วันนี้ (22 กันยายน 2564) เวลา 16.20 น. ณ โรงแรมรีเจนท์ ชะอํา จังหวัดเพชรบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมประชุมเตรียมความพร้อมเปิดประเทศเพื่อการท่องเที่ยว (Sandbox) ร่วมกับหน่วยงานที่เกี่ยวข้อง
ตัวแทนภาคเอกชนในพื้นที่จังหวัดเพชรบุรีกล่าวขอบคุณรัฐบาลที่ได้ให้การช่วยเหลือภาคเอกชนในรูปแบบต่าง ๆ ทั้งธุรกิจขนาดใหญ่ ขนาดกลาง SME รวมถึงระดับรากหญ้า พร้อมทั้งขอรับการสนับสนุนจากรัฐบาลเพื่อช่วยกระตุ้นการท่องเที่ยวและฟื้นฟูเศรษฐกิจ ดังนี้ 1. ขอขยายเวลาและรูปแบบในการสนับสนุนด้านการเงินกับธุรกิจทุกขนาดที่ต้องการความช่วยเหลือ 2. ขอรับการสนับสนุนวัคซีนสําหรับฉีดให้กับผู้ประกอบการและประชาชนเพื่อให้ทันต่อการเปิดเมือง รวมถึงสร้างความมั่นใจให้กับนักท่องเที่ยวต่างชาติและคนไทย 3. ขอรับสนับสนุนงบประมาณระยะยาวสําหรับโครงการ The Royal Coast หรือ Thailand Riviera เส้นทางท่องเที่ยวเลียบชายฝั่งทะเล เพื่อการกระจายนักท่องเที่ยวจากเมืองหลักสู่เมืองรอง กระจายรายได้จากส่วนกลางสู่ท้องถิ่น ช่วยลดความเหลื่อมล้ําทางเศรษฐกิจ พัฒนามาตรฐานด้านความสะดวกและปลอดภัยให้สอดคล้องรองรับการได้เป็นมรดกโลกของอุทยานแห่งชาติแก่งกระจานและเมืองสร้างสรรค์ด้านอาหาร
นายกรัฐมนตรีชื่นชมแนวคิดการเปิดเมืองส่งเสริมการท่องเที่ยว ช่วยกระตุ้นเศรษฐกิจสร้างรายได้ให้กับคนในพื้นที่ แต่ขอให้พิจารณาอย่างรอบคอบ เตรียมความพร้อมโดยเฉพาะเรื่องความปลอดภัยขอให้มีการประเมินติดตามผลอยู่ตลอดเวลา ในส่วนของการสนับสนุนวัคซีน นายกรัฐมนตรียืนยันรัฐบาลพร้อมสนับสนุน ขอภาคเอกชนอย่าได้เป็นกังวล พร้อมมอบแนวทางให้ผู้ประกอบการโรงแรมปรับเปลี่ยนรูปแบบการให้บริการช่วงการแพร่ระบาดโควิด-19 เพื่อดึงดูดนักท่องเที่ยวสร้างรายได้เพิ่มขึ้น หลังจากสถานการณ์โควิดคลี่คลายแล้ว จะต้องคิดหาวิธีดึงดูดนักท่องเที่ยวเข้ามาท่องเที่ยวในประเทศไทยจะต้องไม่มีไฮซีซั่นและโลว์ซีซั่น ประเทศไทยจะต้องมีนักท่องเที่ยวต่างชาติมาเที่ยวตลอดทั้งปี
นายกรัฐมนตรีมอบหมายหน่วยงานที่เกี่ยวข้อง ดําเนินมาตรการด้านการแพทย์และสาธารณสุขเพื่อรองรับการเปิดรับนักท่องเที่ยวทั้งชาวไทยและต่างชาติอย่างรอบคอบ รัดกุม และสอดคล้อง กับแนวทางของศูนย์บริหารสถานการณ์โควิด–19 โดยเฉพาะการเร่งสร้างความเข้าใจให้กับประชาชนในพื้นที่และนักท่องเที่ยว เกี่ยวกับมาตรการป้องกันและควบคุมโรคในแต่ละพื้นที่ รวมถึงมาตรการป้องกันการติดเชื้อแบบครอบจักรวาล (Universal Prevention) และสร้างความเข้าใจกับประชาชนให้ตระหนักถึงความจําเป็น ในการเตรียมความพร้อมการเปิดประเทศเพื่อการท่องเที่ยว (Sandbox) ทั้งนี้ จะต้องอาศัยร่วมมือจากทุกภาคส่วน รวมถึงส่งเสริมการมีส่วนร่วมและการยอมรับของประชาชนและชุมชนในพื้นที่ เพื่อสร้างความเชื่อมั่นให้กับนักท่องเที่ยว เพื่อการฟื้นฟูการท่องเที่ยวและเศรษฐกิจของประเทศต่อไป
รัฐบาลไทย-ข่าวทำเนียบรัฐบาล-ธ.ก.ส. เติมมาตรการสินเชื่อดอกเบี้ยต่ำ 20,000 ล้านบาท ช่วยเกษตรกรหลังประสบอุทกภัย
วันพฤหัสบดีที่ 11 พฤศจิกายน 2564
ธ.ก.ส. เติมมาตรการสินเชื่อดอกเบี้ยต่ํา 20,000 ล้านบาท ช่วยเกษตรกรหลังประสบอุทกภัย
ธ.ก.ส.ออกมาตรการสินเชื่อฟื้นฟูเพื่อเป็นค่าลงทุนประกอบอาชีพ สร้างหรือซ่อมแซมที่อยู่อาศัย รายละไม่เกิน 500,000 บ. ดอกเบี้ยร้อยละ 4.5 ต่อปี และสินเชื่อฉุกเฉิน เป็นค่าใช้จ่ายที่จําเป็นในครัวเรือน รายละไม่เกิน 50,000 บ. ดอกเบี้ย 0% 6 เดือน
ธ.ก.ส.ออกมาตรการสินเชื่อฟื้นฟู เพื่อเป็นค่าลงทุนในการประกอบอาชีพ สร้างหรือซ่อมแซมที่อยู่อาศัย รายละไม่เกิน 500,000 บาท ดอกเบี้ยร้อยละ 4.5 ต่อปี และสินเชื่อฉุกเฉิน เพื่อเป็นค่าใช้จ่ายที่จําเป็นในครัวเรือน รายละไม่เกิน 50,000 บาท ดอกเบี้ย 0% 6 เดือน ให้กับเกษตรกรผู้ประสบอุทกภัย
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากสถานการณ์อุทกภัยที่มาจากอิทธิพลพายุโซนร้อน เช่น พายุเตี้ยนหมู่ ไลออนร็อก คมปาซุ ในหลายพื้นที่ทั่วประเทศ สร้างความเสียหายต่อผลผลิตทางการเกษตร ตลอดจนทรัพย์สินที่อยู่อาศัยของเกษตรกรลูกค้าและประชาชนทั่วไป และเพื่อบรรเทาความเดือดร้อน ธ.ก.ส. ได้ออกมาตรการสินเชื่อฟื้นฟูและพัฒนาคุณภาพชีวิต วงเงินรวม 10,000 ล้านบาท เพื่อให้เกษตรกรนําไปใช้เป็นค่าลงทุนในการประกอบอาชีพ การสร้าง ซ่อมแซมที่อยู่อาศัยที่ได้รับความเสียหาย หรือลงทุนซ่อมแซมโรงเรือนการเกษตร เครื่องมือ เครื่องจักรกลการเกษตร เพื่อฟื้นฟูการประกอบอาชีพการเกษตรหลังจากได้รับความเสียหาย วงเงินรายละ ไม่เกิน 500,000 บาท อัตราดอกเบี้ย MRR-2 (ปัจจุบัน MRR เท่ากับร้อยละ 6.50 ต่อปี) ระยะเวลาชําระคืนไม่เกิน 15 ปี นับแต่วันกู้
โดยก่อนหน้านี้ ธ.ก.ส. ได้ออกสินเชื่อเพื่อเป็นค่าใช้จ่ายฉุกเฉิน วงเงินรวม 10,000 ล้านบาท เพื่อให้ผู้ประสบภัยนําไปใช้จ่ายที่จําเป็นเร่งด่วนภายในครัวเรือน รายละไม่เกิน 50,000 บาท อัตราดอกเบี้ยร้อยละ 0 ต่อปี เป็นระยะเวลา 6 เดือน และตั้งแต่เดือนที่ 7 อัตราดอกเบี้ย MRR (ปัจจุบัน MRR เท่ากับร้อยละ 6.50 ต่อปี) ระยะเวลาชําระคืนไม่เกิน 3 ปี นับแต่วันกู้
นอกจากนี้ ยังได้มอบหมายให้พนักงาน ธ.ก.ส. ในพื้นที่ออกเยี่ยมเยียนให้กําลังใจ พร้อมจัดหาถุงยังชีพไปมอบให้เกษตรกรลูกค้าและประชาชนที่เดือดร้อน รวมถึงเข้าไปสนับสนุนศูนย์อพยพหรือจุดรวมพลต่าง ๆ ร่วมกับหน่วยงานในท้องถิ่น ไม่ว่าจะเป็น การจัดหาอาหาร น้ําดื่ม บริการสุขาเคลื่อนที่ เต็นท์สนาม และความช่วยเหลือด้านอื่น ๆ อีกทั้ง ธ.ก.ส. ได้พิจารณาขยายระยะเวลาชําระคืนต้นเงินกู้และดอกเบี้ยออกไปสูงสุดไม่เกิน 12 เดือน ตามศักยภาพของลูกหนี้โดยไม่คิดดอกเบี้ยปรับ เพื่อบรรเทาความเดือดร้อนตามความหนักเบาของเกษตรกรผู้ประสบภัย เกษตรกรผู้ประสบความเดือดร้อนสามารถติดต่อ ธ.ก.ส. ในพื้นที่เพื่อขอรับการช่วยเหลือในด้านต่าง ๆ ได้ทันที หรือสอบถามที่ Call Center 02 555 0555 นายสมเกียรติกล่าว
รัฐบาลไทย-ข่าวทำเนียบรัฐบาล-อนุทิน ติดตามอาการ “น้องอุ้ม” พยาบาลรพ.อุ้มผางประสบอุบัติเหตุระหว่างส่งต่อผู้ป่วย
วันอังคารที่ 18 มกราคม 2565
อนุทิน ติดตามอาการ “น้องอุ้ม” พยาบาลรพ.อุ้มผางประสบอุบัติเหตุระหว่างส่งต่อผู้ป่วย
รองนายกรัฐมนตรีและรัฐมนตรีว่าการกระทรวงสาธารณสุข ติดตามการรักษา “น้องอุ้ม” พยาบาลโรงพยาบาลอุ้มผาง ที่ประสบอุบัติเหตุรถฉุกเฉินชนรถบรรทุกพ่วงระหว่างนําผู้ป่วยส่งรักษาต่อ ขณะนี้ยังไม่รู้สึกตัว ใช้เครื่องช่วยหายใจ และมีอาการสมองบวม ต้องดูแลและสังเกตอาการ
รองนายกรัฐมนตรีและรัฐมนตรีว่าการกระทรวงสาธารณสุข ติดตามการรักษา “น้องอุ้ม” พยาบาลโรงพยาบาลอุ้มผาง ที่ประสบอุบัติเหตุรถฉุกเฉินชนรถบรรทุกพ่วงระหว่างนําผู้ป่วยส่งรักษาต่อ ขณะนี้ยังไม่รู้สึกตัวใช้เครื่องช่วยหายใจ และมีอาการสมองบวม ต้องดูแลและสังเกตอาการอย่างใกล้ชิด พร้อมกําชับทีมแพทย์ดูแลเต็มที่เตรียมหาแนวทางเพิ่มความปลอดภัยสูงสุดในการปฏิบัติงานรถฉุกเฉิน
วันนี้ (18 มกราคม 2565) ที่โรงพยาบาลราชวิถี กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์ณัฐพงษ์ วงศ์วิวัฒน์ รองอธิบดีกรมการแพทย์ ติดตามการให้การรักษา นางสาวปุณยวีร์ ศรีดวงแปง หรือ น้องอุ้ม พยาบาลวิชาชีพ โรงพยาบาลอุ้มผาง จังหวัดตาก ที่ได้รับบาดเจ็บสาหัสจากอุบัติเหตุรถพยาบาลฉุกเฉินนําส่งผู้ป่วย ชนกับรถบรรทุกพ่วง บนถนนสายแม่สอด-อุ้มผาง อําเภอแม่สอด จังหวัดตาก
นายอนุทินกล่าวว่า วันนี้ได้มาเยี่ยมพยาบาลโรงพยาบาลอุ้มผาง ที่ประสบอุบัติเหตุขณะปฏิบัติหน้าที่รับส่งต่อผู้ป่วยซึ่งกรมการแพทย์ได้ติดตามอาการและประสานทีมSky Doctor และศูนย์กู้ชีพนเรนทรโรงพยาบาลราชวิถีนําผู้ป่วยเข้ามารับการรักษาต่อที่โรงพยาบาลราชวิถี พบว่าขณะนี้อาการมีแนวโน้มดีขึ้น แต่ผู้ป่วยยังคงไม่รู้สึกตัว ใช้เครื่องช่วยหายใจ และมีอาการสมองบวม แผลที่ขาไม่มีการติดเชื้อ แพทย์ผู้ดูแลให้ความเห็นว่า ผู้ป่วยยังคงต้องได้รับการดูแลสังเกตอาการอย่างใกล้ชิดต่อเนื่อง ใช้เวลาในการฟื้นตัว และให้การรักษาภาวะสมองบวมดังกล่าว
สําหรับสถานการณ์อุบัติเหตุรถพยาบาลในช่วงปีที่ผ่าน และในช่วงเทศกาลปีใหม่ ถือว่ามีน้อยมาก ซึ่งเหตุการณ์ที่เกิดขึ้นเป็นการส่งต่อผู้ป่วยที่มีภาวะติดเชื้อที่ท่อน้ําดี ชาวเมียนมาร์ ให้เข้ารับการรักษาให้เร็วที่สุดได้กําชับให้เพิ่มความระมัดระวังในการใช้รถพยาบาลมากขึ้น และจะมีการหารือแนวทางต่างๆ กับหน่วยงานที่เกี่ยวข้องเพื่อให้เกิดความปลอดภัยสูงสุดแก่ผู้ป่วยและบุคลากรทางการแพทย์ เช่น หน่วยงานด้านการจราจรในพื้นที่ เป็นต้น
******************************* 18 มกราคม 2565
รัฐบาลไทย-ข่าวทำเนียบรัฐบาล-เห็นชอบต่อใบอนุญาตทำงานแรงงาน 3 สัญชาติโดยไม่ต้องกลับประเทศต้นทาง
วันจันทร์ที่ 28 มีนาคม 2565
เห็นชอบต่อใบอนุญาตทํางานแรงงาน 3 สัญชาติโดยไม่ต้องกลับประเทศต้นทาง
วันอาทิตย์ที่ 20 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอํานวยความสะดวกแก่ภาคธุรกิจโดยเห็นชอบให้คนต่างด้าว 3 สัญชาติ ได้แก่ กัมพูชา ลาว และเมียนมา ที่เข้ามาทํางานในประเทศไทยตามบันทึกความเข้าใจว่าด้วยความร่วมมือด้านแรงงาน หรือ MOU ซึ่งมีวาระการจ้างงานครบ 4 ปี ในปีนี้ ระหว่างวันที่ 1 ม.ค. – 31 ธ.ค.2565 จํานวนทั้งสิ้นกว่า 1 แสนคน สามารถดําเนินการขออนุญาตทํางาน หรือ ขอต่ออายุใบทํางานและขอรับการตรวจอนุญาตให้อยู่เป็นการชั่วคราวต่อไปได้อีกไม่เกิน 2 ปี โดยไม่ต้องเดินทางกลับออกไปประเทศต้นทาง เพื่อแก้ไขปัญหาการเดินทางเข้า-ออกประเทศที่ยังไม่สะดวกรวดเร็วเนื่องจากสถานการณ์การแพร่ระบาดของโรคโควิด-19 ให้ผู้ประกอบการไทยที่ต้องการกําลังแรงงานต่างด้าวช่วยขับเคลื่อนธุรกิจสามารถดําเนินกิจการต่อไปได้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล เผย ครม. มีมติรับทราบข้อเรียกร้องของเครือข่ายจะนะรักษ์ถิ่น ตามที่คณะกรรมการตรวจสอบข้อเท็จจริงกรณีการดำเนินการขยายผลโครงการเมืองต้นแบบฯ เสนอ
วันอังคารที่ 14 ธันวาคม 2564
โฆษกรัฐบาล เผย ครม. มีมติรับทราบข้อเรียกร้องของเครือข่ายจะนะรักษ์ถิ่น ตามที่คณะกรรมการตรวจสอบข้อเท็จจริงกรณีการดําเนินการขยายผลโครงการเมืองต้นแบบฯ เสนอ
โฆษกรัฐบาล เผย ครม. มีมติรับทราบข้อเรียกร้องของเครือข่ายจะนะรักษ์ถิ่น ตามที่คณะกรรมการตรวจสอบข้อเท็จจริงกรณีการดําเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อําเภอจะนะ จังหวัดสงขลาฯ เสนอ
วันที่ 14 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย คณะรัฐมนตรีมีมติรับทราบข้อเรียกร้องของเครือข่ายจะนะรักษ์ถิ่น ตามที่คณะกรรมการตรวจสอบข้อเท็จจริงกรณีการดําเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อําเภอจะนะ จังหวัดสงขลา “เมืองต้นแบบอุตสาหกรรมก้าวหน้า แห่งอนาคต” เสนอ โดยคณะรัฐมนตรีมีมติมอบหมายให้สํานักงานสภาพัฒนาการเศรษฐกิจและสังคมแห่งชาติ และหน่วยงานที่เกี่ยวข้อง เช่น สํานักงานปลัดสํานักนายกรัฐมนตรี สถาบันการศึกษาในพื้นที่ ฯลฯ ร่วมกันจัดให้มีการประเมินสิ่งแวดล้อมระดับยุทธศาสตร์ (Strategic Environmental Assessment: SEA) และแผนแม่บทต่าง ๆ โดยให้ทุกภาคส่วนเข้ามามีส่วนร่วมในการดําเนินการ และให้สํานักงานสภาพัฒนาการเศรษฐกิจและสังคมแห่งชาติและหน่วยงานที่เกี่ยวข้องรับข้อเสนอของภาคประชาชน เช่น เครือข่ายจะนะรักษ์ถิ่น ฯลฯ รวมถึงผลการดําเนินการของคณะกรรมการตรวจสอบข้อเท็จจริง กรณีการดําเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อําเภอจะนะ จังหวัดสงขลา “เมืองต้นแบบอุตสาหกรรมก้าวหน้าแห่งอนาคต” ไปประกอบการพิจารณาดําเนินการในส่วนที่เกี่ยวข้อง และให้หน่วยงานของรัฐและทุกภาคส่วนที่เกี่ยวข้องรอผลการประเมินสิ่งแวดล้อมระดับยุทธศาสตร์ (SEA) ให้เป็นที่ยุติก่อนการดําเนินการต่อไป ทั้งนี้ การดําเนินการให้เป็นตามกฎหมายส่งเสริมและรักษาคุณภาพสิ่งแวดล้อมแห่งชาติและกฎหมายอื่น ๆ ที่เกี่ยวข้องอย่างเคร่งครัดด้วย
ทั้งนี้ คณะรัฐมนตรีมีมติให้คณะกรรมการตรวจสอบข้อเท็จจริงกรณีการดําเนินการขยายผลโครงการเมืองต้นแบบ “สามเหลี่ยมมั่นคง มั่งคั่ง ยั่งยืน” ไปสู่เมืองต้นแบบที่ 4 อําเภอจะนะ จังหวัดสงขลา “เมืองต้นแบบอุตสาหกรรมก้าวหน้าแห่งอนาคต” ได้รับยกเว้นการปฏิบัติตามมติคณะรัฐมนตรีเมื่อวันที่ 24 พฤศจิกายน 2558 (เรื่อง การเสนอเรื่องเร่งด่วนต่อคณะรัฐมนตรี) ในการเสนอเรื่องนี้
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” กำชับ สทนช. บูรณาการ เร่งรัดขับเคลื่อนโครงการพัฒนาแหล่งน้ำขนาดใหญ่และสำคัญให้แล้วเสร็จตามเป้าหมาย ให้มีน้ำอุปโภค-บริโภค การเกษตร อุตสาหกรรม ระบบนิเวศ เพียงพอ
วันอาทิตย์ที่ 3 กรกฎาคม 2565
โฆษกรัฐบาลเผย “นายกฯ” กําชับ สทนช. บูรณาการ เร่งรัดขับเคลื่อนโครงการพัฒนาแหล่งน้ําขนาดใหญ่และสําคัญให้แล้วเสร็จตามเป้าหมาย ให้มีน้ําอุปโภค-บริโภค การเกษตร อุตสาหกรรม ระบบนิเวศ เพียงพอ
โฆษกรัฐบาลเผย “นายกฯ” กําชับ สทนช. บูรณาการ เร่งรัดขับเคลื่อนโครงการพัฒนาแหล่งน้ําขนาดใหญ่และสําคัญให้แล้วเสร็จตามเป้าหมาย ให้มีน้ําอุปโภค-บริโภค การเกษตร อุตสาหกรรม ระบบนิเวศ เพียงพอ
วันที่ 3 ก.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการบริหารจัดการทรัพยากรน้ําของประเทศทั้งระบบครบวงจร เน้นย้ําสํานักงานทรัพยากรน้ําแห่งชาติ (สทนช.) บูรณาการทุกหน่วยงานที่เกี่ยวข้อง เร่งรัดขับเคลื่อนโครงการพัฒนาแหล่งน้ําขนาดใหญ่และโครงการสําคัญให้แล้วเสร็จตามเป้าหมาย เพื่อสนับสนุนน้ําอุปโภค-บริโภค การเกษตร อุตสาหกรรม และระบบนิเวศ โดยน้อมนําหลักปรัชญาเศรษฐกิจพอเพียงและแนวพระราชดําริมาขับเคลื่อน รวมทั้งเร่งดําเนินการจัดทําแผนป้องกันและแก้ไขภาวะน้ําแล้งและแผนป้องกันและแก้ไขภาวะน้ําท่วมทั้ง 22 ลุ่มน้ํา ให้เชื่อมโยงและบูรณาการกับแผนงานที่เกี่ยวข้อง เพื่อให้การป้องกันและแก้ไขภาวะน้ําท่วมในปี 2565 เป็นไปอย่างมีประสิทธิภาพ ซึ่งขณะนี้รัฐบาลได้มีการเตรียมแผนป้องกันและแก้ไขภาวะน้ําท่วม ปี 2565 ไว้แล้ว ได้แก่ 1) (ร่าง) แผนป้องกันและแก้ไขภาวะน้ําท่วม ที่ สทนช. จัดเตรียมไว้เบื้องต้น 2) 13 มาตรการรับมือฤดูฝน ปี 2565 3) แผนปฏิบัติการของหน่วยงานภายใต้ 13 มาตรการรับมือฤดูฝน ปี 2565 และ 4) แผนการบริหารจัดการน้ําในช่วงฤดูฝน
“นายกรัฐมนตรี ยังย้ําถึงแผนปฏิบัติการต้องชัดเจน และมีแผนเผชิญเหตุ ทั้งในเรื่องการเฝ้าระวังพื้นที่เสี่ยงดินโคลนถล่ม น้ําท่วมฉับพลัน น้ําป่าไหลหลาก มีการปรับปรุงสิ่งกีดขวางทางน้ํา การกําจัดผักตบชวา และการเตรียมพื้นที่ลุ่มต่ําเพื่อรองรับน้ําหลาก รวมถึงการแจ้งเตือนและให้ความช่วยเหลือประชาชนเมื่อประสบเหตุให้เร็วที่สุด รวมทั้งต้องมีการวางแผนการเก็บน้ําสํารองไว้ใช้ในช่วงฤดูแล้ง ตลอดจนการปรับปรุงแผนแม่บทการบริหารจัดการทรัพยากรน้ํา 20 ปี ให้สอดคล้องกับสถานการณ์ปัจจุบันและอนาคต เพื่อให้การบริหารจัดการทรัพยากรน้ําของประเทศเกิดประสิทธิภาพตามเป้าหมายที่กําหนด” โฆษกประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-โฆษกรัฐบาลลั่น นายกฯ พร้อมแจงศึกซักฟอก มั่นใจนายกฯ ชี้แจงฉลุยเพราะไม่ได้ทำอะไรผิด ย้อนฝ่ายค้าน ระวังถูกสวนกลับกลางสภาฯ เสียเอง
วันพุธที่ 27 เมษายน 2565
โฆษกรัฐบาลลั่น นายกฯ พร้อมแจงศึกซักฟอก มั่นใจนายกฯ ชี้แจงฉลุยเพราะไม่ได้ทําอะไรผิด ย้อนฝ่ายค้าน ระวังถูกสวนกลับกลางสภาฯ เสียเอง
โฆษกรัฐบาลลั่น นายกฯ พร้อมแจงศึกซักฟอก มั่นใจนายกฯ ชี้แจงฉลุยเพราะไม่ได้ทําอะไรผิด ย้อนฝ่ายค้าน ระวังถูกสวนกลับกลางสภาฯ เสียเอง
วันที่ 27 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า จะยื่นญัตติขอเปิดอภิปรายไม่ไว้วางใจรัฐบาลภายหลังจากการพิจารณาร่างพระราชบัญญัติประกอบรัฐธรรมนูญว่าด้วยพรรคการเมือง และร่างพระราชบัญญัติประกอบรัฐธรรมนูญว่าด้วยการเลือกตั้ง ส.ส. ผ่านการพิจารณาของรัฐสภาในวาระที่ 3 แล้วว่า รัฐบาลโดยเฉพาะ พล.อ.ประยุทธ์ จันทร์โอชา นายกฯ และรมว.กลาโหม พร้อมชี้แจงทุกเรื่อง ทุกประเด็น เพราะมั่นใจว่าไม่ได้ทําอะไรผิด และจะใช้โอกาสนี้ชี้แจงและทําความเข้าใจกับประชาชนถึงสิ่งต่างๆ ที่ถูกฝ่ายค้านพยายามบิดเบือนสร้างความสับสนให้กับประชาชนในช่วงที่ผ่านมาด้วย ซึ่งสุดท้ายอาจจะกลายเป็นฝ่ายค้านเองที่จะถูกเปิดเผยว่าที่ผ่านมาได้ทําหน้าที่ของตัวเองได้อย่างเหมาะสมแล้วหรือไม่ เพื่อให้ประชาชนพิจารณาว่า สมควรจะไว้วางใจหรือให้โอกาสฝ่ายค้านเข้ามาบริหารประเทศอย่างที่ร้องขออยู่ทุกวี่วันหรือไม่
"มั่นใจว่าที่ผ่านมารัฐบาล โดยเฉพาะท่านนายกฯ บริหารราชการแผ่นดินด้วยความซื่อสัตย์ สุจริต เด็ดขาดกับการทุจริต ไม่มีการเอื้อประโยชน์ให้แก่ตนเองและพวกพ้องเหมือนรัฐบาลที่ผ่านมา ที่สําคัญ รัฐบาลให้ความสําคัญกับรัฐสภา โดยนึกถึงประโยชน์ของประชาชนเป็นที่ตั้ง ไม่มุ่งเน้นเล่นเกมการเมืองเพื่อใครบางคนหรือกลุ่มคนบางกลุ่ม ดังนั้น ขอให้ฝ่ายค้านทําหน้าที่ของตัวเองอย่างเต็มที่ อย่าออกแนวเป็นเด็กงอแงเหมือนที่ผ่านมา ที่อยากเป็นรัฐบาลแต่พอไม่ได้เป็นก็ไม่ยอมทําหน้าที่ฝ่ายค้านให้สมศักดิ์ศรี เอกสารที่ว่าเด็ด หลักฐานที่ว่าแน่ ขอให้นํามาอภิปรายในสภาฯ ได้เลย ไม่ใช่ใช้แต่วาทกรรมเหมือนที่ผ่านมา" นายธนกร กล่าว
รัฐบาลไทย-ข่าวทำเนียบรัฐบาล-นายกรัฐมนตรีชื่นชมคนไทยได้รับรางวัลออสการ์อาหารโลก “กูร์มองต์ อวอร์ด” ประจำปี 2565 เติมจุดแข็งซอฟต์พาวเวอร์ไทย
วันพุธที่ 15 มิถุนายน 2565
นายกรัฐมนตรีชื่นชมคนไทยได้รับรางวัลออสการ์อาหารโลก “กูร์มองต์ อวอร์ด” ประจําปี 2565 เติมจุดแข็งซอฟต์พาวเวอร์ไทย
นายกรัฐมนตรีชื่นชมคนไทยได้รับรางวัลออสการ์อาหารโลก “กูร์มองต์ อวอร์ด” ประจําปี 2565 เติมจุดแข็งซอฟต์พาวเวอร์ไทย
วันที่ 15 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ชื่นชมพร้อมกับแสดงความยินดีที่นายสุทธิพงษ์ สุริยะ ฟู้ดสไตลิสต์ ชาวไทย ที่ได้รับรางวัลจากเวทีประกวดรางวัลออสการ์อาหารโลก หรือ กูร์มองต์ อวอร์ด (Gourmand Awards) ประจําปี 2565 ที่ประเทศสวีเดน
การประกวด กูร์มองต์ อวอร์ด ในประเทศสวีเดนครั้งนี้ เป็นเวทีการแสดงออกถึงความมั่นคงและความยั่งยืนทางอาหาร เปิดโอกาสให้หน่วยงานจากทั่วโลกที่ทํางานเกี่ยวข้องกับด้านอาหารและเครื่องดื่ม ทุกองค์กร ภาครัฐ ภาคเอกชนและงานอิสระส่งผลงานเข้าร่วมประกวด ว่าสิ่งที่กําลังขับเคลื่อนอยู่มีความยั่งยืนและมีมาตรฐานสากลเพียงใด
โดยนายสุทธิพงษ์ ได้ส่งผลงานที่เกี่ยวข้องกับความมั่นคงทางอาหารเข้าประกวด 7 ผลงาน และได้รับรางวัลใน 2 ผลงาน ประกอบด้วย 1) ประเภท Local - Cities ได้รับรางวัลที่ 2 ของโลก จากผลงานอาหารพื้นถิ่นของจังหวัดบึงกาฬ ที่จัดทําการวิจัยโดยสถาบันเทคโนโลยีจิตรลดา สํานักพระราชวังส่วนรางวัลที่ 1 ในประเภทนี้เป็นของผลงานจากอังกฤษ และอันดับ 3 จากออสเตรีย และ 2) ประเภท Fruits - Celebrating UN International year of fruit ได้รับรางวัลที่ 2 ของโลก โดยรางวัลที่ 1 เป็นผลงานจากอาร์เจนตินา และอันดับที่ 3 จากคอสตาริกา
น.ส.ไตรศุลี กล่าวว่า นายกรัฐมนตรีเห็นว่าการที่คนไทยได้รับรางวัลในเวทีนานาชาติอย่างต่อเนื่องนี้จะมีส่วนสําคัญที่สนับสนุนจุดแข็งซอฟต์พาวเวอร์ให้กับประเทศไทย โดยเฉพาะในด้านอาหารที่ปัจจุบันอาหารไทยก็เป็นที่รู้จักและได้รับการยอมรับระดับโลก ส่วนรับรางวัลครั้งนี้จะเป็นเครื่องยืนยันถึงความมีมาตรฐานสากลของอาหารท้องถิ่นของไทยด้วย
“นายกรัฐมนตรีชื่นชมที่อาหารไทยระดับท้องถิ่นได้รับการยอมรับ จะเป็นซอฟต์พาวเวอร์ที่จะยกระดับการท่องเที่ยววิถีชีวิตชุมชนให้มีมาตรฐานในระดับสากลด้วย ซึ่งทราบว่าปัจจุบันคุณสุทธิพงษ์ ได้ริเริ่มพิพิธภัณฑ์ชุมชนมีชีวิต ที่ อ.โซ่พิสัย จ.บึงกาฬ และใช้ความรู้ด้านอาหารเป็นองค์ประกอบสําคัญในการเล่าเรื่องของชุมชนและดึงดูดการท่องเที่ยว ที่สามารถสร้างอาชีพ สร้างรายได้ให้คนในชุมชน สร้างมูลค่าเพิ่มได้จากภูมิปัญญาของท้องถิ่นเป็นต้นแบบให้กับหลายชุมชน” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-เศรษฐกิจไทยอยู่ในระดับมีเสถียรภาพ
วันพุธที่ 1 กันยายน 2564
เศรษฐกิจไทยอยู่ในระดับมีเสถียรภาพ
วันพุธที่ 1 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
สถาบันจัดอันดับเครดิตชั้นนําของโลก มูดี้ส์ อินเวสเตอร์ เซอร์วิส จัดอันดับความน่าเชื่อถือของประเทศไทย ให้อยู่ในระดับมีเสถียรภาพ BBB+ โดยพิจารณาจากปัจจัยสําคัญคือ มีกิจกรรมเศรษฐกิจขนาดใหญ่หลากหลาย ภาครัฐมีฐานการเงินเข้มแข็ง การคลังสาธารณะมีความแข็งแกร่ง หนี้ระยะสั้นอยู่ในระดับต่ําที่ร้อยละ 8 สัดส่วนหนี้ภาครัฐบาลสกุลเงินต่างประเทศอยู่ในระดับต่ํามาก คือน้อยกว่าร้อยละ 2 บัญชีเดินสะพัดเกินดุลทุนสํารองระหว่างประเทศอยู่ในระดับสูง อัตราเงินเฟ้อต่ําและมีเสถียรภาพ นอกจากนี้ ยังมีมูลค่าการส่งออกที่เพิ่มขึ้นร้อยละ 16.2 และมูลค่าการลงทุนสูงถึงร้อยละ 158 เมื่อเทียบกับช่วงเดียวกันจากปีก่อน แสดงให้เห็นถึงโอกาสในการฟื้นตัวทางเศรษฐกิจ
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท พัฒนาถนนชายแดนใต้ 2.5 กิโลเมตร ยกระดับคุณภาพชีวิตชาวอัยเยอร์เวง อำเภอเบตง จังหวัดยะลา
วันพุธที่ 30 มิถุนายน 2564
กรมทางหลวงชนบท พัฒนาถนนชายแดนใต้ 2.5 กิโลเมตร ยกระดับคุณภาพชีวิตชาวอัยเยอร์เวง อําเภอเบตง จังหวัดยะลา
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนในพื้นที่จังหวัดชายแดนภาคใต้ถนนทางหลวงชนบทสายหินขาว ตําบลอัยเยอร์เวง อําเภอเบตง จังหวัดยะลา เพื่อยกระดับมาตรฐานทางหลวงชนบท ส่งเสริมการเดินทางและเพิ่มคุณภาพชีวิตที่ดีให้กับประชาชน
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนในพื้นที่จังหวัดชายแดนภาคใต้ถนนทางหลวงชนบทสายหินขาว ตําบลอัยเยอร์เวง อําเภอเบตง จังหวัดยะลา เพื่อยกระดับมาตรฐานทางหลวงชนบท ส่งเสริมการเดินทางและเพิ่มคุณภาพชีวิตที่ดีให้กับประชาชน สอดรับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า เดิมประชาชนชาวตําบลอัยเยอร์เวงและประชาชนละแวกใกล้เคียงต้องเดินทางด้วยความยากลําบาก การขนส่งพืชผลทางการเกษตรส่งออกสู่ตลาดเป็นไปด้วยความล่าช้า ไม่ได้รับความสะดวกปลอดภัย ทั้งนี้ เพื่อเป็นการพัฒนาคุณภาพชีวิต บรรเทาความเดือดร้อนให้กับประชาชนในพื้นที่ให้สามารถเดินทางได้อย่างสะดวกและปลอดภัย ขนส่งผลผลิตทางการเกษตร (ทุเรียน ลองกอง) ได้อย่างรวดเร็ว รวมถึงส่งเสริมการท่องเที่ยวเข้าสู่น้ําตกหินขาว เนื่องจากถนนสายดังกล่าวเป็นเส้นทางเข้าสู่สร้างถนนทางหลวงชนบทสายหินขาว ตําบลอัยเยอร์เวง อําเภอเบตง จังหวัดยะลา ระยะทาง 2.5 กิโลเมตร โดยก่อสร้างผิวจราจรเป็นถนนลาดยางแอสฟัลติกคอนกรีต ขนาด 2 ช่องจราจร ผิวจราจรกว้าง 6 เมตร พร้อมก่อสร้างโครงสร้างรางระบายน้ํา ติดตั้งเครื่องหมายจราจร และสิ่งอํานวยความสะดวก ซึ่งขณะนี้โครงการดังกล่าวอยู่ระหว่างการก่อสร้างชั้นพื้นทาง ปัจจุบันมีความก้าวหน้าไปแล้วกว่าร้อยละ 50 คาดว่าจะก่อสร้างแล้วเสร็จในเดือนกรกฎาคม 2564
รัฐบาลไทย-ข่าวทำเนียบรัฐบาล-“สาธิต” ห่วงเด็ก 5-11 ปี ยังไม่ได้ฉีดวัคซีนป้องกันโควิด แนะผู้ปกครองดูแลให้เข้มป้องกันตัวเองขั้นสูงสุดระหว่างรอวัคซีน
วันพฤหัสบดีที่ 30 ธันวาคม 2564
“สาธิต” ห่วงเด็ก 5-11 ปี ยังไม่ได้ฉีดวัคซีนป้องกันโควิด แนะผู้ปกครองดูแลให้เข้มป้องกันตัวเองขั้นสูงสุดระหว่างรอวัคซีน
รัฐมนตรีช่วยว่าการกระทรวงสาธารณสุข ห่วงเด็กเล็กยังไม่ได้ฉีดวัคซีนป้องกันโควิด แนะผู้ปกครองดูแลเด็กให้เคร่งครัดป้องกันตัวเองขั้นสูงสุด พร้อมให้รพ.ในสังกัดและรพ.ภาคีเครือข่าย เตรียมความพร้อมรองรับเด็กป่วย
วันนี้ (30 ธันวาคม 2564) ที่สถาบันสุขภาพเด็กแห่งชาติมหาราชินี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นพ.วีรวุฒิ อิ่มสําราญ รองอธิบดีกรมการแพทย์ และคณะผู้บริหาร ตรวจเยี่ยมความพร้อมด้านการรักษาโรคโควิด 19 ในเด็ก และให้สัมภาษณ์ว่า ในสถานการณ์การแพร่ระบาดของโรคโควิด 19 สายพันธุ์โอมิครอน กลุ่มที่เป็นห่วงมากที่สุดคือเด็กที่ยังไม่ได้ฉีดวัคซีน ซึ่งขณะนี้สํานักงานคณะกรรมการและอาหารได้ขึ้นทะเบียนวัคซีนในกลุ่มเด็กอายุ 5-11 ปี เรียบร้อยแล้ว อยู่ระหว่างสํารวจความสมัครใจของเด็กและผู้ปกครองโดยกระทรวงศึกษาธิการ คาดว่าจะเริ่มฉีดได้ในช่วงเดือนกุมภาพันธุ์ 2565 นี้ ในระหว่างที่รอการฉีดวัคซีนจึงขอให้ผู้ปกครองเคร่งครัดมาตรการป้องกันส่วนบุคคลขั้นสูงสุด ขณะเดียวกันได้สั่งการโรงพยาบาลในสังกัดทุกแห่ง รวมถึงประสานเครือข่ายโรงเรียนแพทย์ และโรงพยาบาลภาคีเครือข่ายภาครัฐและเอกชน ให้เตรียมความพร้อมทั้งเตียง ยา วัสดุอุปกรณ์เครื่องมือแพทย์ รองรับผู้ป่วยกลุ่มนี้ให้มากที่สุดหากเกิดกรณีมีการติดเชื้อจํานวนมาก
ดร.สาธิต กล่าวต่อว่า จากการตรวจเยี่ยมสถาบันสุขภาพเด็กแห่งชาติมหาราชินี ซึ่งเป็นสถาบันเฉพาะทางที่ดูแลเด็ก พบว่า มีการเตรียมความพร้อมอย่างดี สามารถให้การดูแลผู้ป่วยโควิดเด็กทุกกลุ่มอาการ โดยกลุ่มสีเขียวจะให้รักษาตัวที่บ้าน (Home Isolation) ส่วนกลุ่มสีเหลืองและสีแดงจะรับไว้รักษาในสถาบัน ซึ่งขณะนี้มีห้องแยกความดันลบ 8 ห้อง มีเตียงรองรับผู้ป่วยทั้งหมด 70 เตียง นอกจากนี้ยังมอบหมายให้สถาบันฯ เตรียมความพร้อมรองรับการฉีดวัคซีนกลุ่มเด็ก 5-11 ปี ซึ่งได้มีการซักซ้อม พร้อมจัดสถานที่สําหรับให้บริการ เพื่อให้เกิดความสะดวกและรวดเร็ว และจะเร่งฉีดเด็กกลุ่มนี้ให้เร็วที่สุด เพื่อสร้างภูมิคุ้มกัน
“เทศกาลปีใหม่นี้ ขอความร่วมมือประชาชนไม่ประมาท และมีวินัยในการปฏิบัติตามมาตรการป้องกันตนเอง สวมหน้ากาก ล้างมือ เว้นระยะห่าง หลีกเลี่ยงไปในสถานที่ปิด และสถานที่ที่มีการรวมคนจํานวนมาก เพื่อฉลองปีใหม่อย่างปลอดภัย ไม่เสี่ยงติดเชื้อ” ดร.สาธิตกล่าว
*********************************** 30 ธันวาคม 2564
รัฐบาลไทย-ข่าวทำเนียบรัฐบาล-​เปิดประเทศแบบปลอดภัย 1 พ.ย. พร้อมต้อนรับคนไทยเดินทางกลับบ้าน ใช้แนวปฏิบัติเช่นเดียวกับนักท่องเที่ยวประเทศความเสี่ยงต่ำ ย้ำ! ไม่จำเป็นต้องซื้อประกันสุขภาพเพราะมีสิทธิ์รักษาอยู่แล้ว
วันเสาร์ที่ 30 ตุลาคม 2564
​เปิดประเทศแบบปลอดภัย 1 พ.ย. พร้อมต้อนรับคนไทยเดินทางกลับบ้าน ใช้แนวปฏิบัติเช่นเดียวกับนักท่องเที่ยวประเทศความเสี่ยงต่ํา ย้ํา! ไม่จําเป็นต้องซื้อประกันสุขภาพเพราะมีสิทธิ์รักษาอยู่แล้ว
เ​ปิดประเทศแบบปลอดภัย 1 พ.ย. พร้อมต้อนรับคนไทยเดินทางกลับบ้าน ใช้แนวปฏิบัติเช่นเดียวกับนักท่องเที่ยวจากประเทศที่มีความเสี่ยงต่ํา ย้ํา! ไม่จําเป็นต้องซื้อประกันสุขภาพเพราะมีสิทธิ์รักษาพยาบาลอยู่แล้ว
วันนี้ 30 ตุลาคม 2564 นางสาวรัชดา ธนาดิเรก รองโฆษกประจําสํานักนายกรัฐมนตรี กล่าวถึงกรณีคนไทยที่ต้องการเดินทางกลับประเทศโดยไม่ต้องกักตัว หากฉีดวัคซีนครบโดสก่อนเดินทางอย่างน้อย 14 วันแล้ว สามารถเดินทางเข้าไทยได้ทางอากาศโดยไม่ต้องกักตัว เช่นเดียวกับการเปิดรับนักท่องเที่ยวจากประเทศที่มีความเสี่ยงต่ํา 45 ประเทศและฮ่องกง บนเงื่อนไข ดังนี้ 1) พํานักอยู่ในพื้นที่ประเทศที่ได้รับอนุญาต ติดต่อกันไม่น้อยกว่า 21 วัน (ยกเว้นกรณีผู้ที่พํานักอยู่ในไทยที่เดินทางจากไทยเข้าพื้นที่ 45 ประเทศ และฮ่องกง สามารถใช้สิทธิ์ไม่กักตัวได้ แม้จะอยู่ในประเทศเหล่านี้ไม่ถึง 21 วัน โดยต้องไม่แวะหรือไปพํานักที่ประเทศอื่นนอกเหนือจาก 45 ประเทศและฮ่องกงก่อนเดินทางกลับไทย) 2) จองและจ่ายค่าห้องพักที่โรงแรม SHA+ หรือ Alternative Quarantine (AQ) 1 คืน เพื่อตรวจโควิด-19 ในวันแรกที่เดินทางถึงไทย และต้องรอที่โรงแรมจนกว่าจะได้รับแจ้งผลตรวจเป็นลบ หากได้รับผลตรวจเป็นลบสามารถเดินทางไปพื้นที่/จังหวัดอื่นได้ 3) ต้องใช้ผลตรวจโควิดแบบ RT-PCR อายุไม่เกิน 72 ชม. ก่อนขึ้นเครื่อง 4) คนไทยไม่ต้องใช้ประกันสุขภาพ (แต่ต่างชาติต้องใช้ประกันสุขภาพวงเงินไม่ต่ํากว่า 50,000 USD)
สําหรับคนไทยที่ไม่ได้เดินทางมาจาก 45 ประเทศและฮ่องกง หรือผู้ที่ไม่ได้อยู่อย่างต่อเนื่องกันอย่างน้อย 21 วัน แต่ฉีดวัคซีนครบโดสแล้ว สามารถเดินทางเข้าไทยทางอากาศได้โดยไม่ต้องกักตัว แต่ต้องอยู่ภายใต้เงื่อนไขโครงการ Sandbox โดยต้องจองและจ่ายค่าห้องพักที่โรงแรง SHA+ 7 วัน ในพื้นที่ Sandbox ซึ่งจะขยายรวมถึงกรุงเทพฯ ตั้งแต่ 1 พ.ย. 2564 เพิ่มเติมจากภูเก็ตและสมุย และต้องตรวจโควิด-19 ในวันแรกที่เดินทางถึงไทย และตรวจครั้งที่ 2 ในวันที่ 6 หรือ 7 ซึ่งเมื่อครบกําหนด 7 วันแล้ว จึงจะสามารถเดินทางไปพื้นที่/จังหวัดอื่น ๆ ได้
ในส่วนคนที่ไม่ได้ฉีดวัคซีนหรือฉีดวัคซีนไม่ครบโดส ยังคงต้องกักตัว 10 วัน แต่หากเดินทางเข้าประเทศทางบกต้องกักตัว 14 วัน ในสถานที่ที่ได้กําหนดไว้ ทั้งนี้ จะมีการยกเลิกระบบการลงทะเบียนเพื่อขอหนังสือรับรอง COE ตั้งแต่วันที่ 1 พ.ย. 2564 เป็นต้นไป โดยจะใช้ระบบใหม่คือ Thailand Pass ซึ่งจะสะดวกและรวดเร็วกว่าเดิม
-------------------
กลุ่มประชาสัมพันธ์และเผยแพร่
รัฐบาลไทย-ข่าวทำเนียบรัฐบาล-รัฐบาลเตรียมพร้อมฉีดวัคซีนเด็ก 5-11 ปี คาด ก.พ. ใช้โรงเรียนเป็นจุดฉีดหลัก เด็ก12 ปีขึ้น เข้าฉีดแบบ Walk In ได้เลย
วันเสาร์ที่ 8 มกราคม 2565
รัฐบาลเตรียมพร้อมฉีดวัคซีนเด็ก 5-11 ปี คาด ก.พ. ใช้โรงเรียนเป็นจุดฉีดหลัก เด็ก12 ปีขึ้น เข้าฉีดแบบ Walk In ได้เลย
รัฐบาลเตรียมพร้อมฉีดวัคซีนเด็ก 5-11 ปี คาด ก.พ. ใช้โรงเรียนเป็นจุดฉีดหลัก เด็ก12 ปีขึ้น เข้าฉีดแบบ Walk In ได้เลย
วันที่ 8 ม.ค. 65 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเตรียมพร้อมการฉีดวัคซีนไฟเซอร์ให้กับเด็กอายุ 5-11 ปี ซึ่งทางกระทรวงสาธารณสุขคาดว่าจะเริ่มฉีดได้ในช่วงเดือนกุมภาพันธ์ ทั้งนี้ การฉีดจะขึ้นอยู่กับความสมัครใจของเด็กและผู้ปกครอง ขณะนี้กระทรวงศึกษาธิการอยู่ระหว่างการสํารวจความสมัครใจ โดยสถานที่ฉีดจะใช้โรงเรียนเป็นจุดฉีดหลัก ร่วมกับจุดฉีดที่โรงพยาบาล และสําหรับเด็กอายุ 12 ปีขึ้นไปที่ยังไม่ได้รับการฉีดวัคซีน สามารถเข้ารับการฉีดแบบ Walk In ได้ตามสถานพยาบาลที่คณะกรรมการโรคติดต่อจังหวัด/กรุงเทพมหานครกําหนดไว้
นางสาวรัชดา กล่าวด้วยว่า ตามแผนการฉีดวัคซีนเดิมของปี 2564 รัฐบาลตั้งเป้าไว้ที่การฉีดวัคซีนครอบคลุม 70% ของประชากรไทย 70 ล้านคน คิดเป็นจํานวน 50 ล้านคน ใช้วัคซีน 100 ล้านโดส ซึ่งผลการดําเนินการจริง นับถึง 31 ธ.ค. 64 สามารถฉีดวัคซีนแล้วทั้งหมด 104.4 ล้านโดส และสามารถจัดหาวัคซีนรวม 130.6 ล้านโดส ส่วนในปี 65 นี้ มีความพร้อมในการจัดหาวัคซีนจํานวน 120 ล้านโดส เพื่อฉีดเป็นเข็มกระตุ้นให้แก่ประชาชน รวมถึงฉีดให้กับกลุ่มเป้าหมายเพิ่มเติมคือ เด็กอายุ 5-11 ปี ขณะเดียวกัน ทางกระทรวงสาธารณสุขได้สั่งการให้โรงพยาบาลในสังกัดทุกแห่ง ประสานเครือข่ายโรงเรียนแพทย์และโรงพยาบาลภาคีเครือข่ายภาครัฐและเอกชน ให้เตรียมความพร้อมทั้งเตียง ยา วัสดุอุปกรณ์เครื่องมือแพทย์ รองรับผู้ป่วยกลุ่มเด็กให้มากที่สุดหากเกิดกรณีมีการติดเชื้อจํานวนมาก
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานพิธีเจริญพระพุทธมนต์ เนื่องในโอกาสวันคล้ายวันสถาปนาสำนักนายกรัฐมนตรีครบรอบปีที่ 90
วันจันทร์ที่ 27 มิถุนายน 2565
นายกรัฐมนตรีเป็นประธานพิธีเจริญพระพุทธมนต์ เนื่องในโอกาสวันคล้ายวันสถาปนาสํานักนายกรัฐมนตรีครบรอบปีที่ 90
นายกรัฐมนตรีเป็นประธานพิธีเจริญพระพุทธมนต์ เนื่องในโอกาสวันคล้ายวันสถาปนาสํานักนายกรัฐมนตรีครบรอบปีที่ 90
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (27 มิถุนายน 2565) เวลา 09.30 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเจริญพระพุทธมนต์เนื่องในโอกาสวันคล้ายวันสถาปนาสํานักนายกรัฐมนตรี ครบรอบปีที่ 90 วันที่ 28 มิถุนายน 2565 โดยมีนายวิษณุ เครืองาม รองนายกรัฐมนตรี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายอนุชา นาคาศัย รัฐมนตรีประจําสํานักนายกรัฐมนตรี ที่ปรึกษานายกรัฐมนตรี ข้าราชการการเมือง ปลัดกระทรวง หัวหน้าส่วนราชการ รัฐวิสาหกิจ และองค์การมหาชน ในสังกัดสํานักนายกรัฐมนตรีทุกหน่วยงาน ตลอดจนข้าราชการและเจ้าหน้าที่ที่เกี่ยวข้อง เข้าร่วมในพิธี
โอกาสนี้ นายกรัฐมนตรีจุดธูปเทียนบูชาพระรัตนตรัยและถวายตาลปัตรแด่พระสงฆ์ จํานวน 10 รูป เจ้าหน้าที่อาราธนาศีล พระสงฆ์ให้ศีล นายกรัฐมนตรีจุดเทียนน้ํามนต์ พระสงฆ์เจริญพระพุทธมนต์ จากนั้น นายกรัฐมนตรี คณะรัฐมนตรี และตัวแทนผู้บริหารในสังกัดสํานักนายกรัฐมนตรี ถวายเครื่องไทยธรรมและปิ่นโต นายกรัฐมนตรีถวายผ้าไตร จํานวน 10 ไตร เสร็จแล้ว พระสงฆ์สวดอนุโมทนา นายกรัฐมนตรีกรวดน้ํา ต่อจากนั้น สมเด็จพระมหาธีราจารย์ วัดพระเชตุพนวิมลมังคลาราม ประธานสงฆ์ ประพรมน้ําพระพุทธมนต์แก่ผู้เข้าร่วมพิธี เพื่อความเป็นสิริมงคล เป็นอันเสร็จพิธี
รัฐบาลไทย-ข่าวทำเนียบรัฐบาล-“กรุงไทย” ตอกย้ำผู้นำ Gold Wallet เปิด “ถอนทองออนไลน์” หนุนลงทุนทอง ซื้อ-ขาย-ถอน ครบจบในแอปฯเดียวผ่าน “เป๋าตัง”
วันพฤหัสบดีที่ 7 เมษายน 2565
“กรุงไทย” ตอกย้ําผู้นํา Gold Wallet เปิด “ถอนทองออนไลน์” หนุนลงทุนทอง ซื้อ-ขาย-ถอน ครบจบในแอปฯเดียวผ่าน “เป๋าตัง”
กรุงไทยร่วมกับ MTS GOLD แม่ทองสุก เปิดตัวบริการ “ถอนทองออนไลน์” ผ่าน Krungthai Gold Wallet บนแอปฯ เป๋าตัง ลงทุนทองคําทั้งซื้อ-ขาย-ถอนทอง จบในแอปฯเดียว ตอกย้ําผู้นําดิจิทัลแพลตฟอร์ม เผยสถานการณ์รัสเซีย-ยูเครนดันยอดใช้บริการพุ่งกว่า 70,000 บัญชี
นายรวินทร์ บุญญานุสาสน์ รองกรรมการผู้จัดการใหญ่ สายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารเดินหน้าพัฒนานวัตกรรมการลงทุนอย่างต่อเนื่อง ครอบคลุมสินทรัพย์ที่ตอบโจทย์ผู้ลงทุนทุกกลุ่ม บนช่องทางที่เข้าถึงได้ง่าย โดยเฉพาะบนแอปพลิเคชันเป๋าตัง ซึ่งปัจจุบันมีผลิตภัณฑ์และบริการที่ตอบโจทย์ความต้องการที่หลากหลาย รวมทั้ง บริการ “Krungthai Gold Wallet” ที่ร่วมกับ MTS GOLD แม่ทองสุก เปิดให้นักลงทุนซื้อขายทองคําบริสุทธิ์ 99.99% ผ่านช่องทางออนไลน์ได้แบบเรียลไทม์ โดยไม่ต้องเดินทางไปร้านทอง สะดวก รวดเร็ว และปลอดภัย และทันต่อสถานการณ์ ซึ่งจากสถานการณ์ความขัดแย้งระหว่างรัสเซียกับยูเครน ทําให้นักลงทุนติดตามสถานการณ์ราคาทองคําและอัตราแลกเปลี่ยนอย่างใกล้ชิด เพื่อหาโอกาสลงทุนในสินทรัพย์ที่ได้ประโยชน์จากสถานการณ์ดังกล่าว ส่งผลให้แพลตฟอร์ม Krungthai Gold Wallet บนแอปพลิเคชันเป๋าตัง มีผู้สนใจเปิดใช้บริการเพิ่มมากขึ้นกว่า 70,000 บัญชี สะท้อนถึงความเชื่อมั่นของนักลงทุนที่มีต่อผลิตภัณฑ์และบริการที่ตอบโจทย์นักลงทุน
​ล่าสุด ธนาคารได้เปิดตัวบริการใหม่ “ถอนทองออนไลน์” บนแอปฯ เป๋าตัง เพื่อเพิ่มความเชื่อมั่นให้นักลงทุนสามารถลงทุนในทองคําได้แบบครบวงจร ทั้งซื้อ ขาย และถอนทองคําได้ ทุกที่ สะดวก รวดเร็ว และปลอดภัย และทันต่อสถานการณ์ที่เกิดขึ้น โดยนักลงทุนสามารถส่งคําสั่งถอนทองแท่งบริสุทธิ์ 99.99% ที่จํานวนขั้นต่ําเพียง 0.1 ออนซ์ ให้กับร้านทองแบบออนไลน์ได้ทุกวัน ตั้งแต่เวลา 01:00 น. – 22:30 น. โดยสามารถรับทองได้ภายใน 3 วันนับจากวันที่ส่งคําสั่งถอนทองสําเร็จ เพียงแสดงบัตรประชาชนและสลิปการทํารายการไปยืนยัน เพื่อรับทองด้วยตัวเองที่สาขาร้านแม่ทองสุกที่เลือกผ่าน Gold Wallet รวม 5 สาขา ได้แก่ สาขาเซ็นทรัลปิ่นเกล้า สาขาเซ็นทรัล เวสเกต สาขากรอบพระ สาขาวงเวียนใหญ่ และ สาขาดิโอลด์สยาม
ธนาคารมุ่งให้ความสําคัญการทําธุรกิจอย่างยั่งยืน คํานึงถึงผู้มีส่วนได้เสียทุกกลุ่ม ตอกย้ําถึงความเป็นผู้นําตลาดในการทํา ESG Financial Solution ที่พร้อมตอบโจทย์เป้าหมายการพัฒนาอย่างยั่งยืน โดยพัฒนาโครงสร้างพื้นฐานด้านดิจิทัลมายกระดับคุณภาพชีวิตของลูกค้าทุกกลุ่มให้ดียิ่งขึ้น ผ่านแอปพลิเคชันเป๋าตัง ซึ่งจะทําให้ทุกกิจกรรมการใช้ชีวิต ทั้งการใช้จ่าย รวมถึงการออมและการลงทุน เป็นเรื่องง่าย สะดวก ปลอดภัย ทํารายการได้ทุกที่ ทุกเวลา
รัฐบาลไทย-ข่าวทำเนียบรัฐบาล-ปลัด สธ.ย้ำเข้มทุกมาตรการป้องกันโควิด แม้ลดเวลาเคอร์ฟิว ผ่อนคลายเปิดกิจการมากขึ้น
วันอาทิตย์ที่ 17 ตุลาคม 2564
ปลัด สธ.ย้ําเข้มทุกมาตรการป้องกันโควิด แม้ลดเวลาเคอร์ฟิว ผ่อนคลายเปิดกิจการมากขึ้น
ปลัดกระทรวงสาธารณสุขย้ําพื้นที่สีแดงเข้ม 23 จังหวัด แม้ผ่อนคลายลดเวลาเคอร์ฟิวเหลือ 5 ทุ่มถึงตี 3 กิจการเปิดถึง 4 ทุ่ม ช่วยใช้ชีวิตตามปกติมากขึ้น แต่ยังต้องเข้มมาตรการป้องกันตนเองสูงสุดตลอดเวลา เพื่อลดความเสี่ยงการติดเชื้อ
ปลัดกระทรวงสาธารณสุขย้ําพื้นที่สีแดงเข้ม 23 จังหวัด แม้ผ่อนคลายลดเวลาเคอร์ฟิวเหลือ 5 ทุ่มถึงตี 3 กิจการเปิดถึง 4 ทุ่ม ช่วยใช้ชีวิตตามปกติมากขึ้น แต่ยังต้องเข้มมาตรการป้องกันตนเองสูงสุดตลอดเวลาเพื่อลดความเสี่ยงการติดเชื้อ กิจการต่างๆ ใช้มาตรการ COVID Free Setting เร่งรัดฉีดวัคซีนตามเป้าหมาย เพื่ออยู่ร่วมกับโควิดอย่างปลอดภัย รองรับการเปิดเมือง
วันนี้ (17 ตุลาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ขณะนี้แม้จะประกาศผ่อนคลายมาตรการพื้นที่ควบคุมสูงสุดและเข้มงวด (สีแดงเข้ม) 23 จังหวัด ในเรื่องของการห้ามออกนอกเคหสถาน จากเดิมเวลา 22.00 - 04.00 น. มาเป็นเวลา 23.00 - 03.00 น. และห้างสรรพสินค้า ร้านสะดวกซื้อ ร้านอาหาร สามารถเปิดได้ถึงเวลา 22.00 น. เริ่มตั้งแต่วันที่ 16 ตุลาคม 2564 ที่ผ่านมา ทําให้ประชาชนกลับเข้าสู่ชีวิตตามปกติมากขึ้น แต่ย้ําว่าต้องเป็นการใช้ชีวิตปกติแบบนิวนอร์มัล คือเข้มมาตรการป้องกันตนเองสูงสุดตลอดเวลา (Universal Prevention) โดยคิดว่าผู้คนรอบข้างรวมถึงตัวเราเองอาจเป็นผู้ติดเชื้อ จึงต้องใช้การป้องกันทุกวิถีทางเพื่อลดความเสี่ยงในการรับหรือแพร่เชื้อ ขณะที่สถานประกอบการต่างๆ ขอให้ใช้มาตรการ COVID FreeSetting โดยมีการทําความสะอาด จัดระบบระบายอากาศ เว้นระยะห่าง พนักงานเข้ารับวัคซีนครบโดส และตรวจ ATKทุก 7 วัน ส่วนผู้รับบริการมีเอกสารรับรองการฉีดวัคซีนหรือผลตรวจ ATK ซึ่งจะเป็นแนวทางในการอยู่ร่วมกับโรคโควิด 19 อย่างปลอดภัย
“ขณะนี้มีการผ่อนคลายมากขึ้น กิจการต่างๆ ทยอยกลับมาเปิดได้ภายในระยะเวลาที่กําหนด อาจทําให้ประชาชนเริ่มวางใจ กลับมาใช้ชีวิตตามปกติ มีการรวมกลุ่มทํากิจกรรม ซึ่งเป็นความเสี่ยงทําให้เกิดการติดเชื้อได้ การจะลดจํานวนผู้ติดเชื้อลง ทุกคนต้องร่วมมือกันทําทุกมาตรการอย่างเคร่งครัด โดยเฉพาะการใส่หน้ากากเว้นระยะห่าง ล้างมือ ใช้ชุดตรวจATK คัดกรองความเสี่ยง เพื่อไม่ให้เกิดการติดเชื้อจํานวนมากและต้องปิดกิจการอีกซึ่งไม่เป็นผลดีต่อทุกคน” นายแพทย์เกียรติภูมิกล่าว
สําหรับสถานการณ์โรคโควิด 19 ของประเทศไทยวันนี้มีผู้ติดเชื้อรายใหม่10,863 ราย รักษาหาย10,383 รายเสียชีวิต68 ราย อยู่ระหว่างการรักษา107,790 ราย ภาพรวมการติดเชื้อยังทรงตัว ต่างจังหวัดมีแนวโน้มการติดเชื้อสูงขึ้น ส่วน กทม.และปริมณฑล แนวโน้มการติดเชื้อลดลง ซึ่งปัจจัยสําคัญที่จะช่วยลดการป่วยและเสียชีวิตลงได้คือการฉีดวัคซีนให้ครอบคลุม ขณะนี้ได้เร่งจัดสรรวัคซีนไปจังหวัดต่างๆ เพื่อเร่งรัดการฉีดให้ได้ตามเป้าหมาย ร้อยละ 50 ของประชากร ภายในสิ้นเดือนตุลาคมนี้ เพื่อเตรียมรองรับการเปิดเมือง โดยเฉพาะจังหวัดนําร่องท่องเที่ยวในวันที่ 1 พฤศจิกายน 2564 โดยวันที่ 16 ตุลาคม 2564 สามารถฉีดวัคซีนได้เพิ่มขึ้น1,063,719 โดส สะสม65,202,741 โดส แบ่งเป็นเข็มแรก37,446,713 ราย คิดเป็นร้อยละ52
ของประชากร เข็ม 2 จํานวน25,825,201 ราย คิดเป็นร้อยละ35.9 ของประชากร และเข็มที่ 3 จํานวน1,930,827 ราย คิดเป็นร้อยละ2.7 ของประชากร
*********************************** 17 ตุลาคม 2564
รัฐบาลไทย-ข่าวทำเนียบรัฐบาล-นายกฯ ปลื้มภาพรวม นทท. เดินทางเข้าไทยดีขึ้น เชื่อมั่นปีนี้ เศรษฐกิจฟื้นตัว 1.15 ล้านล้านบาท
วันพุธที่ 8 มิถุนายน 2565
นายกฯ ปลื้มภาพรวม นทท. เดินทางเข้าไทยดีขึ้น เชื่อมั่นปีนี้ เศรษฐกิจฟื้นตัว 1.15 ล้านล้านบาท
.....
พลเอก ประยุทธ์ จันทร์โอชา นายกรัฐมนตรี ติดตามสถานการณ์การเดินทางเข้าประเทศไทยของนักท่องเที่ยว ภายหลังที่รัฐบาลมีมาตรการผ่อนคลาย เมื่อวันที่ 1 มิ.ย. 65 ที่ผ่านมา พบว่า ภาพรวมจํานวนนักท่องเที่ยวดีขึ้น
.
ล่าสุด การท่องเที่ยวแห่งประเทศไทย (ททท.) เผยว่า มียอดนักท่องเที่ยวเดินทางเข้าประเทศประมาณ 18,000 - 20,000 คน/วัน หากยกเลิกไทยแลนด์พาส ตัวเลขนักท่องเที่ยวจะปรับเพิ่มเป็น 25,000 - 30,000 คน/วัน และหลังจากการคลายล็อกมาตรการของรัฐบาล เชื่อมั่นว่าเศรษฐกิจปีนี้จะฟื้นตัวขึ้น และมีรายได้จากการท่องเที่ยวทั้งในประเทศและนักท่องเที่ยวต่างประเทศ ประมาณ 1.15 ล้านล้านบาท
.
ทั้งนี้ รัฐบาลได้ติดตามประเมินสถานการณ์ต่าง ๆ อย่างต่อเนื่อง เพื่อกําหนดนโยบาย “เปิดประเทศ” ได้อย่างถูกต้อง สอดรับกับสถานการณ์โลก ขณะเดียวกัน นายกฯ ได้สั่งการให้หน่วยงานที่เกี่ยวข้อง เร่งประชาสัมพันธ์แผนการท่องเที่ยวไทย และกําชับเจ้าหน้าที่ด้านสาธารณสุข ให้เตรียมพร้อมต้อนรับนักท่องเที่ยวอย่างเต็มศักยภาพ โดยคํานึงถึงการควบคุมโรค และความปลอดภัยเป็นสําคัญ
.
อ่านเพิ่มเติม คลิกhttps://www.thaigov.go.th/news/contents/details/55438
#ไทยคู่ฟ้า#ร่วมต้านโควิด19
-------------------